బంజారాహిల్స్: మద్యం మత్తులో పోలీసులను చితకబాదిన మహిళ WATCH LIVE TV
బ్యాడ్మింటన్ కొత్త రూల్స్‌పై క్రీడాకారులు విముఖత..!
బ్యాడ్మింటన్‌లో కొత్తగా అమల్లోకి రానున్న నిబంధనలపై క్రీడాకారులు పెదవి విరుస్తున్నారు. మ్యాచ్ మధ్యలో కోచింగ్
Samayam Telugu | Updated:
Mar 13, 2018, 11:35AM IST
బ్యాడ్మింటన్ కొత్త రూల్స్‌పై క్రీడాకారులు విముఖత..!
బ్యాడ్మింటన్&zwnj;లో కొత్తగా అమల్లోకి రానున్న నిబంధనలపై క్రీడాకారులు పెదవి విరుస్తున్నారు. మ్యాచ్ మధ్యలో కోచింగ్ సమయాన్ని తగ్గించడం, ఇప్పటి వరకు ఉన్న మూడు సెట్&zwnj;లను ఐదు సెట్&zwnj;లుగా మార్చి.. గేమ్ పాయింట్లని కూడా 21 నుంచి 11కి తగ్గించాలనే కొత్త నిబంధనలు తమని ఒత్తిడికి గురిచేస్తున్నాయని ఆటగాళ్లు ఆందోళన వ్యక్తం చేస్తున్నారు. ఇప్పటికే కొన్ని కొత్త నిబంధనల్ని అమల్లోకి తీసుకురాగా.. మరికొన్నింటిని మే 19న బ్యాంకాక్&zwnj;లో జరగనున్న ప్రపంచ బ్యాడ్మింటన్&zwnj; సమాఖ్య (బీడబ్ల్యూఎఫ్&zwnj;) వార్షిక సర్వసభ్య సమావేశంలో చర్చించడం ద్వారా అమలు చేయనున్నారు. అయితే.. ఈ నిబంధనలపై క్రీడాకారులతో పాటు కోచ్&zwnj;లు సైతం అభ్యంతరాలు వ్యక్తం చేస్తున్నారు.
Recommended byColombia
కొత్త నిబంధనలు ఇవే..!
* సర్వీస్ సమయంలో షటిల్&zwnj;ను తాకేటప్పుడు రాకెట్.. కోర్టు నుంచి 1.15 మీటర్ల మించి ఎత్తులో ఉండకూడదు. ఈ నిబంధన పీవీ సింధు లాంటి హైట్ షట్లర్లకి ఇబ్బందిగా మారనుంది. ఈ కొత్త రూల్ ఇప్పటికే అమల్లోకి రాగా.. బుధవారం నుంచి జరగనున్న ఆల్ ఇంగ్లాండ్ ఓపెన్&zwnj; టోర్నీలో ఆటగాళ్లకి అనుభవంలోకి రానుంది.
* సాధారణంగా ఇప్పటి వరకు 21 పాయింట్లతో గేమ్ మూడు సెట్ల రూపంలో ఉండేది. అయితే.. కొత్త రూల్ ప్రకారం.. గేమ్&zwnj;ని ఐదు సెట్లుగా మార్చి.. గేమ్ పాయింట్లను కూడా 21 నుంచి 11కే తగ్గించేశారు. దీంతో.. ఆరంభంలో వెనుకంజ వేసిన క్రీడాకారులు పుంజుకునేలోపే సెట్ ముగిసిపోతుంది. ఇది.. ఆటగాళ్ల మనోస్థైర్యాన్ని దెబ్బతీయనుందని కోచ్&zwnj;లు అభిప్రాయపడుతున్నారు.
* సెట్ మధ్యలో 11 పాయింట్లు ముగియగానే.. లెమన్ బ్రేక్&zwnj; ఇస్తారు. ఈ సమయంలో ఆటగాళ్లు తమ కోచ్&zwnj;తో మాట్లాడే సౌలభ్యం ఉంటుంది. ఒకవేళ తప్పిదాలు చేస్తుంటే.. కోచ్ సలహా, సూచన మేరకు వారు తమ ఆటని వెంటనే దిద్దుకునే వెసులబాటు ఈ బ్రేక్ ద్వారా లభిస్తుంది. గతంలో.. ఇలా షట్లర్లకి మధ్యలో కోచింగ్ ఇచ్చే సదుపాయం లేదు. కానీ.. ప్రపంచ సమాఖ్య ఆ అవకాశం కల్పించింది. కానీ.. తాజాగా ఆ కోచింగ్ సమయాన్ని తగ్గిస్తూ కొత్త రూల్&zwnj;ని తీసుకొస్తోంది.
* ర్యాంకింగ్స్&zwnj;లో టాప్-15 క్రీడాకారులు కనీసం ఏడాదిలో 12 టోర్నీలు ఆడాలనేది అత్యంత కఠినమైన నిబంధనగా కోచ్&zwnj;లు అభిప్రాయపడుతున్నారు. ఇందులో కామన్&zwnj;వెల్త్, ఆసియా గేమ్స్&zwnj;ని టోర్నీలను కలపకూడదు. మిగతా దేశాలతో పోలిస్తే.. భారత షట్లర్లకే ఈ నిబంధన ఎక్కువ నష్టం చేయనుంది. ఎందుకంటే.. కామన్&zwnj;వెల్త్&zwnj;, ఆసియా క్రీడలతో పాటు ఉబర్ కప్, ఇండియా ఓపెన్, ప్రీమియర్ బ్యాడ్మింటన్ లీగ్&zwnj;(పీబీఎల్)ని కూడా మన షట్లర్లు ఆడాల్సి వస్తుంది. దీంతో.. ఏడాదిలో తీరిక లేకుండా పీవీ సింధు, కిదాంబి శ్రీకాంత్, సైనా నెహ్వాల్ లాంటి అగ్రశ్రేణి షట్లర్లు ఎక్కువ మ్యాచ్&zwnj;లు ఆడాల్సి వస్తుంది.
&lsquo;బ్యాడ్మింటన్&zwnj;లో కొత్తగా ఎలాంటి మార్పులు చేస్తున్నారో.. పూర్తి స్థాయిలో స్పష్టత లేదు. ఒకప్పుడు షట్లర్లకి బ్రేక్ సమయంలో కోచింగ్ ఇచ్చే వెసులబాటు ఉండేది కాదు. సమాఖ్య ఆ అవకాశం కల్పించింది. ఇప్పుడు మళ్లీ ఆ కోచింగ్ సమయాన్ని తగ్గిస్తున్నారు&rsquo; అని ఇటీవల మీడియాతో భారత చీఫ్&zwnj; కోచ్&zwnj; పుల్లెల గోపీచంద్&zwnj; అసహనం వ్యక్తం చేశారు.
&lsquo;కొత్త నిబంధనలు క్రీడాకారుల్ని శారీరకంగా, మానసికంగా ఒత్తిడికి గురి చేస్తున్నాయి. బ్రేక్ సమయంలో కోచ్&zwnj;తో చర్చించి.. వాళ్లు తప్పిదాలు దిద్దుకునే వెసులబాటు ఉంటుంది. తాజాగా ఆ సమయాన్ని తగ్గించడంపై షట్లర్లు ఆందోళన పడుతున్నారు&rsquo; అని సైనా నెహ్వాల్ మాజీ కోచ్ విమల్ అభిప్రాయపడ్డారు.
 
Telugu News App ఏపీ, తెలంగాణకు సంబంధించిన లేటెస్ట్ అప్‌డేట్స్‌, జాతీయ, అంతర్జాతీయ, ఎడ్యుకేషన్, బిజినెస్, సినిమా, ఆధ్యాత్మికం, స్పోర్ట్స్, వైరల్ కథనాల కోసం తెలుగు సమయం యాప్‌ను డౌన్‌లోడ్ చేసుకోండి.